
ประกาศองค์การบริหารส่วนตำบลเทพราช
เรื่อง  การจดทะเบียนพาณิชย์
……………………………..



ด้วยกรมพัฒนาธุรกิจการค้า กระทรวงพาณิชย์  ได้ถ่ายโอนงานจดทะเบียนพาณิชย์ ตามพระราชบัญญัติทะเบียนพาณิชย์ พ.ศ.๒๔๙๙  ตามแผนกำหนดขั้นตอนการถ่ายโอนภารกิจจากองค์การบริหารส่วนจังหวัดให้แก่เทศบาลและองค์การบริหารส่วนตำบล  ภายในปี พ.ศ.๒๕๕๓ พร้อมได้ออกประกาศกระทรวงพาณิชย์ (ฉบับที่ ๑๐) พ.ศ.๒๕๕๓ ตั้งองค์การบริหารส่วนตำบลเป็นสำนักงานทะเบียนพาณิชย์  แต่งตั้งพนักงานเจ้าหน้าที่และนายทะเบียนพาณิชย์  เพื่อปฏิบัติงานในเขตท้องที่องค์การบริหารส่วนตำบล มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานตั้งอยู่ในเขตท้องที่ขององค์การบริหารส่วนตำบล   


ตามประกาศกระทรวงพาณิชย์ เรื่องให้ผู้ประกอบพาณิชยกิจต้องจดทะเบียนพาณิชย์ (ฉบับที่ ๑๑) พ.ศ.๒๕๕๓  ข้อ ๔ ให้ผู้ประกอบการพาณิชยกิจดังต่อไปนี้ ทุกท้องที่ทั่วราชอาณาจักรต้องจดทะเบียนพาณิชย์ 
(1) การทำโรงสีข้าว และการทำโรงเลื่อยที่ใช้เครื่องจักร
(2) การขายสินค้าไม่ว่าอย่างใด ๆ อย่างเดียว หรือหลายอย่างก็ตาม คิดรวมทั้งสิ้นในวันหนึ่ง
วันใดขายได้เป็นเงินตั้งแต่ ๒๐ บาทขึ้นไป หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ ๕๐๐ บาทขึ้นไป 
(3) การเป็นนายหน้าหรือตัวแทนค้าต่าง ซึ่งทำการเกี่ยวกับสินค้าไม่ว่าอย่างใด ๆ อย่างเดียว
(4) หรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไป
(5) การประกอบหัตถกรรมหรือการอุตสาหกรรมไม่ว่าอย่างใด ๆ อย่างเดียว หรือหลาย
อย่างก็ตามและขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาทขึ้นไปหรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ ๕๐๐ บาทขึ้นไป
(6) การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดย
รถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม
-๒-



ฉะนั้นเพื่อให้การดำเนินการจดทะเบียนพาณิชยกิจ เป็นไปตามแผนและขั้นตอนการกระจายอำนาจให้แก่องค์กรปกครองส่วนท้องถิ่น จึงขอให้ผู้ประกอบพาณิชยกิจซึ่งเดิมต้องไปยื่นคำขอจดทะเบียน ณ องค์การบริหารส่วนจังหวัดนครศรีธรรมราช ให้ไปยื่นคำขอจดทะเบียน ณ สำนักงานทะเบียนพาณิชย์องค์การบริหารส่วนตำบลเทพราช ส่วนการคลัง (งานจัดเก็บรายได้) ตำบลเทพราช  อำเภอสิชล จังหวัดนครศรีธรรมราช  ๘๐๓๔๐  ตั้งแต่วันที่  ๔  มกราคม  ๒๕๕๔  เป็นต้นไป หากมีปัญหาข้อสงสัยประการใดสอบถามรายละเอียดได้ที่ ส่วนการคลัง องค์การบริหารส่วนตำบลเทพราช อำเภอสิชล  จังหวัดนครศรีธรรมราช โทร ๐-๗๕๗๕-๓๑๑๐ 


จึงประกาศให้ทราบโดยทั่วกัน
ประกาศ ณ วันที่  ๓๐  ธันวาคม  ๒๕๕๓







      ทวีโชค   สมเก่า
 (นายทวีโชค      สมเก่า)
        นายกองค์การบริหารส่วนตำบลเทพราช

